Document ID: 32004R1488

KOMMISSIONENS FORORDNING (EF) Nr. 1488/2004
af 20. august 2004
om ændring af Rådets forordning (EF) nr. 314/2004 om visse restriktive foranstaltninger over for Zimbabwe
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (1), særlig artikel 11, litra a), og
ud fra følgende betragtninger:
(1)
Bilag II til forordning (EF) nr. 314/2004 indeholder en liste over de kompetente myndigheder, som har specifikke opgaver vedrørende gennemførelsen af forordningen.
(2)
Den 1. maj 2004 tiltræder Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet Den Europæiske Union. Der er ikke i tiltrædelsesakten taget højde for at ændre bilaget.
(3)
De kompetente myndigheder i de nye medlemsstater bør derfor opføres i bilaget pr. 1. maj 2004 -
UDSTEDT FØLGENDE FORORDNING:
Artikel 1
Bilag II til forordning (EF) nr. 314/2004 ændres i overensstemmelse med bilaget til denne forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. august 2004.

Labels: 18
15
5